CELEX: 62020TN0577
Language: et
Date: 2020-09-11 00:00:00
Title: Kohtuasi T-577/20: 11. septembril 2020 esitatud hagi – Ryanair versus komisjon

23.11.2020   
            
            
               ET
            
            
               Euroopa Liidu Teataja
            
            
               C 399/39
            
         
      11. septembril 2020 esitatud hagi – Ryanair versus komisjon
      (Kohtuasi T-577/20)
      (2020/C 399/56)
      Kohtumenetluse keel: inglise
      
         Pooled
      
      
         Hageja: Ryanair DAC (Swords, Iirimaa) (esindajad: advokaadid E. Vahida, F. Laprévote, V. Blanc, S. Rating ja I. Metaxas-Maranghidis)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada Euroopa Komisjoni 14. oktoobri 2019. aasta otsus (EL) riigiabi asjas SA.55394 (2019/N) – Saksamaa – Päästmisabi Condorile, (1) ja
               
            
                  —
               
               
                  mõista kohtukulud välja Euroopa Komisjonilt.
               
            
         Väited ja peamised argumendid
      
      Hagi põhjenduseks esitab hageja viis väidet.
      
                  —
               
               
                  Esimene väide, et riigiabi ei kuulu Euroopa Komisjoni ettevõtjate päästmis- ümberkorraldamise suuniste (2) esemelisse kohaldamisalassse, kuna Condori raskused tulenevad Thomas Cooki grupi omavolilisest kulude paigutusest.
               
            
                  —
               
               
                  Teine väide, et päästmisabi ei vasta kokkusobivuse tingimusele, mille kohaselt peab abi teenima tegelikku ühist huvi pakkuvat eesmärki. Euroopa Komisjon tegi ilmseid hindamisvigu seoses nii Saksamaa sõltumatute reisikorraldajate ja reisibüroode vajadustega kui ka lennuki väidetava puuduliku mahutavusega, toimetamaks sõiduvõimaluseta jäänud reisijate kodumaale IATA talvehooajal, mida iseloomustab hooajaline ülevõimsus.
               
            
                  —
               
               
                  Kolmas väide, et Euroopa Komisjon ei kontrollinud, kas Thomas Cooki grupp vastab päästmisabi saamiseks nõutavale „one time, last time“–tingimusele.
               
            
                  —
               
               
                  Neljas väide, et vaatamata tõsistele raskustele ei algatanud Euroopa Komisjon ametlikku uurimismenetlust ning rikkus hageja menetlusõigusi.
               
            
                  —
               
               
                  Viies väide, et Euroopa Komisjon rikkus oma põhjendamiskohustust.
               
            
         (1)  ELT 2020, C 294, lk 3.
      
         (2)  Suunised raskustes olevate mittefinantsettevõtjate päästmiseks ja ümberkorraldamiseks antava riigiabi kohta (ELT 2014, L 249, lk 1).